turjo4nis/wikipedia-bn-dump-20250701 huggingface dataset:
আমীর খসরু মাহমুদ চৌধুরী

আমীর খসরু মাহমুদ চৌধুরী একজন বাংলাদেশি রাজনীতিবিদ, ব্যবসায়ী এবং সাবেক মন্ত্রী। তিনি ১৯৯১ সালে চট্টগ্রাম-৮ আসন থেকে উপনির্বাচনে প্রথমবারের মত বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন। ২০০১ সালে বাণিজ্য মন্ত্রণালয়ের মন্ত্রী হিসেবে দায়িত্ব গ্রহণ করেন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন।

প্রারম্ভিক জীবন 
আমীর খসরু ১৯৪৯ সালে চট্টগ্রাম জেলার পাহাড়তলী থানার উত্তর কাট্টলীতে জন্মগ্রহণ করেন। তার পিতার নাম আলহাজ্ব মাহমুদুন্নবী চৌধুরী ও মাতার নাম মেহেরুন্নেসা বেগম চৌধুরী। মাহমুদুন্নবী চৌধুরী ১৯৫৪ সালের পূর্ব পাকিস্তানের আইনপরিষদ নির্বাচনে ডবলমুরিং-সীতাকুন্ড আসন থেকে জয়লাভ করেন এবং যুক্তফ্রন্ট সরকার গঠন করলে তিনি প্রথমে গণযোগাযোগ মন্ত্রী ও পরে ত্রাণ ও পুনর্বাসন মন্ত্রণালয়ের মন্ত্রীত্ব লাভ করেন। আমীর খসরুর দাদার নাম খাদেম আলী চৌধুরী এবং দাদির নাম আলফুন নেছা।

আমীর খসরু ১৯৬৯ সালে চট্টগ্রাম কলেজ থেকে স্নাতক ডিগ্রী অর্জন করেন। তারপর যুক্তরাজ্যের লন্ডন থেকে হিসাববিজ্ঞানে উচ্চ শিক্ষা গ্রহণ করেন।

কর্মজীবন 
আমীর খসরু মাহমুদ চৌধুরী শিক্ষাজীবন শেষ করে তার পিতার ব্যবসায় যুক্ত হন। তিনি চট্টগ্রাম স্টক এক্সচেঞ্জ প্রতিষ্ঠা করেন এবং চেয়ারম্যান হিসেবে দায়িত্ব পালন করেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রিজের সাবেক সভাপতি ও দক্ষিণ এশিয়া এক্সচেঞ্জ ফেডারেশনের প্রথম সভাপতি হিসেবে দায়িত্ব পালন করেন। এছাড়া খসরু চট্টগ্রামে দক্ষিণ কোরিয়ার অনারারি কনসাল, সোনালী ব্যাংকের ভারপ্রাপ্ত চেয়ারম্যান, জাতীয় রাজস্ব বোর্ড ও বাংলাদেশ শিল্প বিভাগের উপদেষ্টা কমিটির সদস্য হিসেবে দায়িত্ব পালন করেন।

রাজনৈতিক জীবন 
খালেদা জিয়া ১৯৯১ সালের নির্বাচনে চট্টগ্রাম-৮ আসন থেকে বিজয়ী হয়ে আসনটি ছেড়ে দেওয়ার পর আমীর খসরু মাহমুদ চৌধুরী চট্টগ্রাম-৮ আসন থেকে উপনির্বাচনে বিজয়ী হন। একই আসন থেকে ফেব্রুয়ারি ১৯৯৬, জুন ১৯৯৬ এবং ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বিজয়ী হন। ২০০৮ সালে নবম জাতীয় সংসদ নির্বাচনে তিনি চট্টগ্রাম-১০ থেকে নির্বাচন করেন এবং বাংলাদেশ আওয়ামী লীগের মনোনীত প্রার্থী এম. আবদুল লতিফের কাছে পরাজিত হন।

২০০১ সালের নির্বাচনে তার নিজ দল বিএনপি সরকার গঠন করলে একই বছরের ১০ অক্টোবর তিনি বাণিজ্য মন্ত্রণালয়ের মন্ত্রী হন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন। এছাড়াও তিনি চট্টগ্রাম মহানগর বিএনপির সভাপতি দায়িত্ব পালন করেছেন। আমীর খসরু ২০১৮ সালের নির্বাচনে চট্টগ্রাম-১১ আসনে বাংলাদেশ জাতীয়তাবাদী দলের মনোনয়ন লাভ করেন।

ব্যক্তিগত জীবন 
ব্যক্তিগত জীবনে আমীর খসরু, তাহেরা আলমের সাথে বিবাহ বন্ধনে আবদ্ধ হন। এই দম্পতির এক পুত্র ও এক কন্যা রয়েছে।

তথ্যসূত্র 

১৯৪৯-এ জন্ম
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
চট্টগ্রাম জেলার রাজনীতিবিদ
বাংলাদেশী ব্যবসায়ী
জীবিত ব্যক্তি
খালেদা জিয়ার দ্বিতীয় মন্ত্রিসভার সদস্য
চট্টগ্রাম কলেজের প্রাক্তন শিক্ষার্থী
বাংলাদেশের বাণিজ্যমন্ত্রী
চট্টগ্রাম জেলার ব্যক্তি
কিম বেসিঙ্গার

কিমিলা অ্যান বেসিঙ্গার (; জন্ম: ৮ ডিসেম্বর ১৯৫৩) হলেন একজন মার্কিন অভিনেত্রী, গায়িকা ও সাবেক ফ্যাশন মডেল। ১৯৭০-এর দশকে নিউ ইয়র্কে সফল মডেলিং কর্মজীবনের পর বেসিঙ্গার ১৯৭৬ সালে লস অ্যাঞ্জেলেসে এসে টেলিভিশনে অভিনয় শুরু করেন। তিনি কয়েকটি টেলিভিশন চলচ্চিত্রে অভিনয় করার পর নাট্যধর্মী হার্ড কান্ট্রি (১৯৮১) দিয়ে তার চলচ্চিত্রে অভিষেক হয়।

১৯৮০ ও ১৯৯০-এর দশকে যৌন আবেদনের প্রতীক স্বীকৃতি লাভ করা বেসিঙ্গার নেভার সে নেভার অ্যাগেইন (১৯৮৩) ছবিতে বন্ড গার্ল ডোমিনো পেটাচি চরিত্রে অভিনয় করে খ্যাতি অর্জন করেন। পরবর্তীকালে তিনি দ্য ন্যাচারাল (১৯৮৪) ছবিতে অভিনয় করে প্রশংসা লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি কাল্ট যৌনউদ্দীপক চলচ্চিত্র নাইন অ্যান্ড হাফ উইকস (১৯৮৬) এবং টিম বার্টনের ব্লকবাস্টার ব্যাটম্যান (১৯৮৯) চলচ্চিত্রে অভিনয় করেন। ব্যাটম্যান তার অভিনয় জীবনের সর্বোচ্চ আয়কারী চলচ্চিত্র। এল.এ. কনফিডেনশিয়াল (১৯৯৭) চলচ্চিত্রে তার প্রলুব্ধকর চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রগুলো হল ব্লাইন্ড ডেট (১৯৮৭), প্রেট-এ-পোর্টার (১৯৯৪), আই ড্রিমড অব আফ্রিকা (২০০০), এইট মাইল (২০০২), সেলুলার (২০০৪), গ্রাজ ম্যাচ (২০১৩) এবং ফিফটি শেডস ডার্কার (২০১৭)।

প্রারম্ভিক জীবন
বেসিঙ্গার ১৯৫৩ সালের ৮ই ডিসেম্বর জর্জিয়া অঙ্গরাজ্যের অ্যাথেন্সে জন্মগ্রহণ করেন। তার মাতা অ্যাল লি কর্ডেল (১৯২৫-২০১৭) ছিলেন একজন মডেল, অভিনেত্রী ও সাতারু, যিনি এস্থার উইলিয়ামসের কয়েকটি চলচ্চিত্রে কাজ করেছেন। তার পিতা ডোনাল্ড ওয়েড বেসিঙ্গার (১৯২৩-২০১৬) ছিলেন বিগ ব্যান্ডের সঙ্গীতজ্ঞ এবং মার্কিন যুক্তরাষ্ট্রের সেনাবাহিনীর সৈনিক। তিনি ডি-ডে'তে নরম্যান্ডিতে নেমেছিলেন। কিম তার পিতামাতার তৃতীয় সন্তান, তার দুই ভাই জেমস মাইকেল "মিক" ও স্কিপ এবং দুই বোন অ্যাশলি ও বারবারা। বেসিঙ্গারের পূর্বপুরুষেরা ইংরেজ, জার্মান, সুয়েডীয় ও স্কট-আইরিশ ছিলেন। বেসিঙ্গার মেথডিস্ট ধর্মাবলম্বী হিসেবে বেড়ে ওঠেন।

তথ্যসূত্র

গ্রন্থপঞ্জি

বহিঃসংযোগ

 
 
 
 

১৯৫৩-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী
জর্জিয়া বিশ্ববিদ্যালয়ের প্রাক্তন শিক্ষার্থী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন নারী মডেল
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
জার্মান বংশোদ্ভূত অভিনেত্রী
ব্রিটিশ বংশোদ্ভূত অভিনেত্রী
স্কটিশ-আইরিশ বংশোদ্ভূত মার্কিন ব্যক্তি
মার্কিন নৃত্য সঙ্গীতজ্ঞ
নুরুল ইসলাম মনি

নুরুল ইসলাম মনি একজন বাংলাদেশী রাজনীতিবিদ ও বিএনপির ভাইস চেয়ারম্যন। তিনি ১৯৮৮, ১৯৯১ ও ২০০১ সালে মোট তিন বার বাংলাদেশের সাধারণ নির্বাচনে বরগুনা-২ আসন থেকে সংসদ সদস্য নির্বাচিত হন। ২০১৯ সালের একাদশ সাধারণ নির্বাচনে তিনি বাংলাদেশ জাতীয়তাবাদী দল (বিএনপি) থেকে প্রার্থী মনোনীত হন।

জন্ম ও শৈশব
নুরুল ইসলাম মনি ১৯৫২ সালে বরগুনা জেলার পাথরঘাটা উপজেলার মনিপুর গ্রামে জন্মগ্রহণ করেন। ১৯৭২ সালে তিনি যশোর শিক্ষা বোর্ড থেকে উচ্চ মাধ্যমিক পাশ করেন। এরপর ১৯৭৫ সালে ঢাকা বিশ্ববিদ্যালয় থেকে তিনি বিএসসি পাস করেন। পরের বছর ১৯৭৬ সালে একই বিশ্ববিদ্যালয় থেকে এমএসসিতে ফার্স্ট ক্লাস সহ পাস করেন।

রাজনৈতিক জীবন
নুরুল ইসলাম মনি ১৯৮৮ সালের ৪র্থ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশ নিয়ে সংসদ সদস্য নির্বাচিত হন। পরে এরশাদ সরকারের পতন হলে ১৯৯০ সালে সংসদ ভেঙে যায়। পরে ১৯৯১ সালে ৫ম জাতীয় সংসদ নির্বাচনে নুরুল ইসলাম মনি আবারো স্বতন্ত্র প্রার্থী হিসেবে নির্বাচন করেন। তিনি সে নির্বাচনেও বিপুল ভোটে জয়লাভ করেন। পরবর্তীতে তৎকালীন বিএনপি সরকার ক্ষমতায় থাকাকালে নির্বাচনের পর তিনি বিএনপিতে যোগদান করেন। এরপর তিনি বরগুনা জেলা বিএনপির সভাপতিও নির্বাচিত হন। ১৯৯৬ সালের ১৫ ফেব্রয়ারির ৭ম জাতীয় সংসদ নির্বাচনে তিনি অংশগ্রহণ করেননি। পরে ২০০১ সালে ৮ম জাতীয় সংসদ নির্বাচনে তিনি বিএনপি থেকে সংসদ সদস্য নির্বাচিত হন।

বিতর্ক
২০০৭ সালে বরগুনা জেলা আদালত তাকে গ্রাফট মামলায় ১৪ বছরের কারাদন্ড দিয়েছিল।

তথ্যসূত্র

জীবিত ব্যক্তি
চতুর্থ জাতীয় সংসদ সদস্য
পঞ্চম জাতীয় সংসদ সদস্য
অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বরগুনা জেলার রাজনীতিবিদ
বরগুনা জেলার ব্যক্তি
গ্নু ইম্যাকস

গ্নু ইম্যাকস ইম্যাকস টেক্সট সম্পাদকগুলোর মধ্যে সবচেয়ে জনপ্রিয় ও সবচেয়ে বেশি পোর্ট করা। এটি গ্নু প্রকল্পের প্রতিষ্ঠাতা রিচার্ড স্টলম্যানের সৃষ্টি।অন্যান্য ইম্যাকস ভ্যারাইটির মত, এটি টিউরিং কম্পলিট প্রোগ্রামিং ভাষা ব্যবহার করে প্রসারিত করা সম্ভব। গ্নু ইম্যাকসকে বলা হয় "the most powerful text editor available today"(এখনকার সবচেয়ে শক্তিশালী টেক্সট সম্পাদক)। অধিষ্টিত সিস্টেম থেকে উপযুক্ত সমর্থনসহ গ্নু ইম্যাকস বহু ক্যারেক্টার সেটে ফাইল প্রদর্শন করতে সক্ষম এবং ১৯৯৯ সাল থেকে অধিকাংশ মনুষ্য ভাষায় তারা প্রদর্শন করতে পারে।  এর ইতিহাসে, গ্নু ইম্যাকস গ্নু প্রকল্পের কেন্দ্রীয় উপাদান, এবং ফ্রি সফটওয়্যার আন্দোলনের উল্লেখযোগ্য বস্তু হয়ে আছে।  গ্নু ইম্যাকসকে অন্য ইম্যাকস সংস্করণ থেকে আলাদা করতে, অনেকসময় একে গ্নুম্যাকস (GNUMACS) বলা হয়।  গ্নু ইম্যাকসের ট্যাগলাইন হলো "the extensible self-documenting text editor"।

গ্নু ইম্যাকস ব্যবহার

তথ্যসূত্র

বহিঃসংযোগ 

 
 আনঅফিশিয়াল ইম্যাকস উইকি

ইম্যাকস
লেখা সম্পাদক
মুক্ত লেখা সম্পাদক
ইম্যাকস
লিনাক্স লেখা সম্পাদক
ইউনিক্স লেখা সম্পাদক
জাথুরা (ডকুমেন্ট প্রদর্শক)

জাথুরা () একটি প্লাগইনভিত্তিক ফ্রি ডকুমেন্ট প্রদর্শক। 
পিডিএফ, পোস্টস্ক্রিপ্ট, ডিজেভু, এবং ইপাবের জন্যে প্লাগইন রয়েছে। এটি হালকা হওয়ার জন্যে লেখা হয়েছে ও ভি-সদৃশ কীবাইন্ডিং দ্বারা নিতন্ত্রিত হয়। জাথুরার নমনীয়িতা একে অনেক গ্নু/লিনাক্স ব্যবহারকারীদের মধ্যে জনপ্রিয় করে তুলেছে।

জাথুরার একটি পরিণত ও সুপ্রতিষ্ঠিত কোডভিত ও বড় উন্নয়নকারী টিম রয়েছে। আর্চ লিনাক্স, ফেডোরা, ডেবিয়ান, জেন্টু, ওপেনসুয্যে, ওপেন বিএসডি, উবুন্টু ও সোর্স ম্যাজ লিনাক্সের জন্যে এর অফিশিয়াল প্যাকেজ রয়েছে আর ম্যাকওএসের জন্যে রয়েছে ম্যাকপোর্টসের আনঅফিশিয়াল প্যাকেজ।

"জাথুরা: অ্যা স্পেস অ্যাডভেঞ্চার" চলচ্চিত্রের নামানুসারে এর নামকরণ করা হয়।

ইতিহাস 
জাথুরার উন্নয়ন ১২ আগস্ট ২০০৯-এ শুরু হয়।  ১৮ সেপ্টেম্বর ২০০৯ সালে, ০.০.১ সংস্করণ আর্চ লিনাক্স কম্যুনিটিতে ঘোষণা করা হয়।

জাথুরা এপ্রিল ২০১০ সাল থেকে একটি অফিশিয়াল আর্চ লিনাক্স প্যাকেজ। একই বছর জুলাইয়ের শেষের দিকে সোর্স ম্যাজ টেস্ট গ্রিমোইরেও ইম্পোর্ট করা হয়েছে। ২০১১ সাল থেকে ডেবিয়ানেও, ডেবিয়ান স্কুইজের একটি অংশ হিসেবে, এটি একটি অফিশিয়াল প্যাকেজে রয়েছে।

বৈশিষ্ট্য 

জাথুরা স্বয়ংক্রিয়ভাবে ডকুমেন্ট রিলোড করে। কোন কম্পাইলকৃত ডকুমেন্টে কাজ করার সময়, যেমন ল্যাটেকে, জাথুরা কম্পাইলেশন হওয়ার সাথে সাথেই আউটপুট রিফ্রেশ করে। জাথুরাতে ইনভার্স সার্চ অপশন সক্রিয় করারও সুযোগ রয়েছে ("synctex" ব্যবহার করে)।

জাথুরা প্রস্তের সাথে সামঞ্জস্যতা রক্ষার জন্যে ডকুমেন্ট সমন্বয় করতে পারে। এটি পাশাপাশি পৃষ্ঠাসমূহ দেখাতে পারে ও পূর্ণপৃষ্ঠা প্রদর্শন মোড রয়েছে। কালো ব্যাকগ্রাউন্ড ও শাদা ফোরগ্রাউন্ডের জন্যে পৃষ্ঠাসমূহ পুনরায় রাঙানো যায়।

জাথুরা টেক্সট সার্চ ও প্রাথমিক এক্স সেশনে টেক্সট নকল করতে পারে। এটি বুকমার্ক সমর্থন করে এবং এনক্রিপ্টেড ফাইল খুলতে পারে।

কনফিগারেশন ফাইল ব্যবহার করে এর আচরণ ও উপস্থিতি পরিবর্তন করা যায়। জাথুরা বাহ্যিক শেল কমান্ড এক্সিকিউট করতে পারে।  ব্যবহার করে এটি ট্যাবে খোলা যেতে পারে।

কাইলের মাধ্যমে ফরওয়ার্ড/ইনভার্স সার্চ 
https://texwiki.texjp.org/ এ পাইথন কোড মডিফাই করা, ফাইল নামসহ 'zathuraforward.py',#!/usr/bin/env python
# -*- coding: utf-8 -*-

import sys
import re
import subprocess

if __name__ == '__main__':
    m = re.match(r'file:(\S*)#src:(\S*) (\S*)', sys.argv[1])
    if m:
        pdf = m.group(1)
        line = m.group(2)
        tex = m.group(3)
	args = line + ':0:' + tex
    subprocess.call(['zathura', '--synctex-forward', args, pdf])অনুসরণকৃত $ chmod +x zathuraforward.py
$ sudo cp zathuraforward.py /usr/local/binজাথুরা ফরওয়ার্ড সার্চের জন্যে তৈরী। কাইল → সেটিং → কনিফিগার কাইল → বিল্ড → ফরওয়ার্ড পিডিএফে, '%target' অপশন সহ zathuraforward.py হতে প্রদর্শন কমান্ড সেট করা , যেটি লাইন নাম্বার, ট্যাক ফাইল নাম এবং পিডিএফ ফাইল নাম পাইথন স্ক্রিপ্টটির মাধ্যমে জাথুরাতে অতিবাহিত করবে।

ইনভার্স সার্চের জন্যে ~/.config/zathura/zathurarc এ নিচের দুটো লাইন যুক্ত করতে হয়set synctex true
set synctex-editor-command "kile --line %{line} %{input}"

আরও দেখুন 
 পিডিএফ
 পিডিএফ সফটওয়্যার

তথ্যসূত্র

বহিঃসংযোগ
 
 

পোস্টস্ক্রিপ্ট
বৈদ্যুতিক ডকুমেন্ট
মুক্ত সফটওয়্যার
লিনাক্স সফটওয়্যার
সি সফটওয়্যার
পিডিএফ পাঠক
বৈদ্যুতিক নথি
লিটা (কুস্তিগির)

অ্যামি ক্রিশ্চিন ডুমাস (জন্ম এপ্রিল ১৪, ১৯৭৫) একজন আমেরিকান পেশাদার কুস্তিগির এবং গায়ক যে তার রিং নেম লিটা নামে অধিক পরিচিত। তিনি বর্তমানে ডাব্লিউডাব্লিউইর সাথে বিশ্লেষক হিসেবে চুক্তিবদ্ধ হয়েছে। সে ২০০০ থেকে ২০০৬ সালে পর্যন্ত ডাব্লিউডাব্লিউই তে নিয়মিত কুস্তি করেছে, এরপর স্বল্প সময়ের জন্য উপস্থিত থাকত। তাকে ২০১৪ সালে ডাব্লিউডাব্লিউই হল অফ ফেম এ অন্তর্ভুক্ত করা হয়।

বিভিন্ন স্বাধীন প্রোমোশন এবং এক্সট্রিম চ্যাম্পিয়নশিপ রেসলিং (ইসিডব্লিউ) তে কাজ করার পর লিটা ১৯৯৯ সালে ডাব্লিউডাব্লিউএফ এর সাথে যুক্ত হয়। মূলত তার স্টোরিলাইন ছিল ইস্সা রিওস এর সাথে জুটি হয়ে। কিন্তু পরে সে ম্যাট এবং জেফ হার্ডির সাথে "টিম এক্সট্রিম" এর হয়ে বড় পুশ পায়। তার ক্যারিয়ারে সে চারবার ডাব্লিউডাব্লিউই নারী চ্যাম্পিয়নশিপ টাইটেলটি জিতেছে।

২০০৬ সালে কুস্তি থেকে অবসর নেয়ার পরে লিটা পাংক রক ব্যান্ড দ্য লুচাগরস গঠন করে। ব্যান্ডটি সেপ্টেম্বর ১১, ২০০৭ সালে তাদের নিজস্ব অ্যালবাম বের করে।

তথ্যসূত্র

বহিঃসংযোগ

 
 

আমেরিকান নারী হেভি মেটাল শিল্পী
আমেরিকান পাংক রক গায়ক
নারী পাংক রক গায়ক
জীবিত ব্যক্তি
ডাব্লিউডাব্লিউএফ/ডাব্লিউডাব্লিউই উইমেন্স চ্যাম্পিয়ন
মার্কিন নারী পেশাদার কুস্তিগির
১৯৭৫-এ জন্ম
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন নারী জুডোকা
ডাব্লিউডাব্লিউই হল অব ফেমে প্রবেশকারী
মার্কিন হেভি মেটাল গায়ক
পেশাদার কুস্তি ঘোষক
পেশাদার কুস্তি ম্যানেজার ও খানসামা
২১শ শতাব্দীর মার্কিন পেশাদার কুস্তিগির
বাংলাদেশের আদমশুমারি ও গৃহগণনা ২০০১

আদমশুমারি ও গৃহগণনা ২০০১ বাংলাদেশে অনুষ্ঠিত ৪র্থ জনশুমারি, যা ২০০১ সালের ২৩ থেকে ২৭ জানুয়ারি বাংলাদেশের সকল জেলা, উপজেলা, শহর ও গ্রামাঞ্চলে একযোগে পরিচালিত হয়। বাংলাদেশ পরিসংখ্যান ব্যুরো প্রতি ১০ বছর পর পর জনশুমারি পরিচালনা করে থাকে। এর পূর্বে ১৯৯১ সালে জনশুমারি পরিচালিত হয়েছিল। জনশুমারির প্রকাশিত প্রতিবেদন অনুযায়ী ২০০১ সালে বাংলাদেশের মোট জনসংখ্যা ছিল ১৩,০৫,২২,৫৯৮ জন, যার মধ্যে গগনাকৃত জনসংখ্যা হল ১২,৪৩,৫৫,২৬৩ জন, অর্থাৎ মোট জনসংখ্যার ৪.৯৮% গণনার আওতায় আনা যায়নি যার মধ্যে ৪.৫৪% গ্রামাঞ্চলে, ৫.৮১% পৌর সভা এলাকায়, ৩.৭৩% অন্যান্য শহর এলাকায় ও ৭.৬৭% এসএমএ সমূহে যেগুলো ঢাকা, চট্টগ্রাম, রাজশাহী ও খুলনায়।

তথ্যসূত্র

২০০১
২০০১-এ বাংলাদেশ
২০১১-এ আদমশুমারি
স্ট্যানলি স্কট

স্ট্যানলি উইঙ্কওয়ার্থ স্কট (; জন্ম: ২৪ মার্চ, ১৮৫৪ - মৃত্যু: ৮ ডিসেম্বর, ১৯৩৩) তৎকালীন ব্রিটিশ ভারতের মহারাষ্ট্রের বোম্বেতে জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ১৮৭৮ থেকে ১৮৯৩ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন তিনি। দলে মূলতঃ ডানহাতি মাঝারিসারির ব্যাটসম্যান হিসেবে খেলতেন স্ট্যানলি স্কট। এছাড়াও, ডানহাতি ফাস্ট বোলার হিসেবেও তার সুনাম ছিল।

খেলোয়াড়ী জীবন 
১৮৭৮ সালে মিডলসেক্সের পক্ষে প্রথম-শ্রেণীর ইংরেজ কাউন্টি ক্রিকেট খেলতে থাকেন। এরপর থেকে নিয়মিতভাবে খেলেন তিনি। সমগ্র প্রথম-শ্রেণীর খেলোয়াড়ী জীবনে ১০৪টি খেলায় অংশগ্রহণের সুযোগ ঘটে স্ট্যানলি স্কটের। বেশ কয়েক মৌসুম ব্যাটিং গড়ে শীর্ষস্থানে ছিলেন। তবে, বর্তমান মানদণ্ডে তার এ ক্রীড়াশৈলী মাঝারিমানেররূপে চিহ্নিত করা হয়।

১৮৯২ মৌসুমটি তার স্বর্ণালী সময়রূপে বিবেচিত। ইনিংস প্রতি ৩৯ রান তুলে ১০১৫ রান তুলেছিলেন স্ট্যানলি স্কট। লর্ডসে গ্লুচেস্টারশায়ারের বিপক্ষে ২২৪ রান তুলেন। এ ধরনের সংগ্রহ তৎকালে বিশাল সংগ্রহরূপে বিবেচিত হতো। লর্ডস ও ওভালে জেন্টলম্যান বনাম প্লেয়ার্সের মধ্যকার উভয় খেলায় অংশ নেন ও বেশ ভালো করেন। ফলশ্রুতিতে উইজডেন কর্তৃপক্ষের বিবেচনায় ১৮৯৩ সালে অন্যতম বর্ষসেরা ক্রিকেটারের মর্যাদা লাভ করেন স্ট্যানলি স্কট।

১৮৯৩ মৌসুম শেষে প্রথম-শ্রেণীর ক্রিকেটকে বিদায় জানান স্ট্যানলি স্কট। ক্রিকেট খেলা থেকে অবসর নেয়ার পর স্টকব্রোকার হিসেবে কাজ করেন।

ব্যক্তিগত জীবন 
ক্রিকেটের পাশাপাশি ফুটবল খেলায়ও তিনি সিদ্ধহস্তের অধিকারী ছিলেন। ক্ল্যাপহাম রোভার্স এফসির পক্ষে ফুটবল খেলেছেন। ১৮৭৯ সালে এফএ কাপের চূড়ান্ত খেলায় ওল্ড এটোনিয়ান্সের কাছে ১-০ ব্যবধানে পরাজিত হয়েছিল তার দল।

৮ ডিসেম্বর, ১৯৩৩ তারিখে ৭৯ বছর বয়সে কেন্টের বেকেনহামের স্ট্যানলি স্কটের দেহাবসান ঘটে।

তথ্যসূত্র

আরও দেখুন 
 উইলিয়াম গান
 কাউন্টি চ্যাম্পিয়নশীপ
 উইজডেন বর্ষসেরা ক্রিকেটার
 ইয়র্কশায়ার কাউন্টি ক্রিকেট ক্লাব

বহিঃসংযোগ 
 
 

১৮৫৪-এ জন্ম
১৯৩৩-এ মৃত্যু
ইংরেজ ক্রিকেটার
ইংরেজ ফুটবলার
উইজডেন বর্ষসেরা ক্রিকেটার
জেন্টলম্যানের ক্রিকেটার
জেন্টলম্যান অব দ্য সাউথের ক্রিকেটার
জেন্টলম্যান অব ইংল্যান্ডের ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
ক্ল্যাপ্যাম রোভার্স ফুটবল ক্লাবের খেলোয়াড়
মুম্বই থেকে আগত ক্রিকেটার
গ্নু আইসক্যাট

গ্নু আইসক্যাট, পূর্বের গ্নু আইসউইজেল, গ্নু প্রকল্প কর্তৃক বিতরণকৃত মোজিলা ফায়ারফক্সের ফ্রি সফটওয়্যার পুনব্র‍্যান্ডিং। এটি গ্নু/লিনাক্স, অ্যান্ড্রয়েড,এবং ম্যাকওএসের সাথে  সামঞ্জস্যপূর্ণ।

গ্নু প্রকল্প মূল ফায়ারিফক্স ব্রাউজারের সাথে উন্নয়ন সমান তালে রাখার চেষ্টা করে, একই সাথে তারা সমস্ত ট্রেডমার্ককৃত শিল্পকর্ম সরানোও নিশ্চিত করে। এটি বিশাল পরিমাণের ফ্রি সফটওয়্যার তালিকা নিয়ন্ত্রণ করে ও এমন কিছু নিরাপত্তা বৈশিষ্ট্য ধারণ করে যা মূল ফায়ারফক্স ব্রাউজারে নেই।

ইতিহাস 
মোজিলা কর্পোরেশনের সাথে লাইসেন্সিং নিয়ে ঝামেলা থেকে মোজিলা আইসউইজেলের উৎপত্তি। আইসউইজেলকেই ভিত ধরে গ্নুজিলা টিম আইসক্যাটের সৃষ্টি করে। গ্নু আইসক্যাটের বাইনারি ও সোর্স দুটোই শুধুমাত্র গ্নু/লিনাক্সের জন্যে রয়েছে।

বাড়তি নিরাপত্তা বৈশিষ্ট্য 
আইসক্যাট কিছু বাড়তি নিরাপত্তা বৈশিষ্ট্য ধারণ করে, যেমন- তৃতীয় পক্ষের কুকিতে পরিণত হওয়া তৃতীয় পক্ষের জিরো-ল্যাংথ চিত্র ফাইল ব্লক করা, যা ওয়েব বাগ নামে পরিচিত।  একই সাথে গ্নু আইসক্যাট ইউআরএল ফেরতের জন্যেও সতর্কতা প্রদান করে। সংস্করণ 3.0.2-g1 এ, CAcert.orgকে বিশ্বস্ত রুট সার্টিফিকেটের তালিকায় যুক্ত করা হয়েছে। 

গ্নু লিব্রেজেএস এক্সটেনশন ননফ্রি ননট্রিভিয়াল জাভাস্ক্রিপ্ট শনাক্ত ও ব্লক করে।

আইসক্যাটে about:config এ ভিন্ন ভিন্ন ডোমেইনের জন্যে ভিন্ন ভিন্ন ইউজার অ্যাজেন্ট স্ট্রিং সেট করার সুবিধাও রয়েছে। 
উদাহরণস্বরূপ, কাঙ্ক্ষিত ডিএনএস ডোমেইনের জন্যে নন-মোবাইল ইউজার স্ট্রিং সেট করলে অই নির্দিষ্ট সাইটে অ্যান্ড্রয়েড ওটার থেকে নন-মোবাইল সংস্করণে যাওয়া যাবে।

অনুমোদন 

গ্নুজিলা মোজিলা পাবলিক লাইসেন্স/গ্নু জেনারেল পাবলিক লাইসেন্স/গ্নু লেসার জেনারেল পাবলিক লাইসেন্সের অধীনে পাওয়া যেতো, যা মোজিলা তাদের সোর্স কোড নিবন্ধনে ব্যবহার করতো। তবে আইসক্যাটের ডিফল্ট আইকনও একই ত্রি-লাইসেন্সের অধীনে নিবন্ধিত, যেটা মোজিলা থেকে তাদের তফাৎ করেছে।

আরও দেখুন

গ্নুজিলা
মোজিলা
মোজিলা ফায়ারফক্স
ফ্রি সফটওয়্যার
গ্নু প্রকল্প

তথ্যসূত্র

বহিঃসংযোগ

 GNU.org, গ্নুজিলা ও আইসক্যাটের মূল পৃষ্ঠা
 

আইসক্যাট
ডেবিয়ান
সফটওয়্যার ফোর্ক
মুক্ত সফটওয়্যার
লিনাক্স সফটওয়্যার
পিওএসআইএক্স ওয়েব ব্রাউজার
মুক্ত ওয়েব ব্রাউজার
মোজিলা
পিংলা বিধানসভা কেন্দ্র

পিংলা (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৭ নং পিংলা বিধানসভা কেন্দ্রটি ধনেশ্বরপুর, গোবর্ধনপুর, জামনা, কার্কাই, ক্ষীরাই, কুসুমদা এবং পিনদুরুই গ্রাম পঞ্চায়েত গুলি পিংলা সমষ্টি উন্নয়ন ব্লক এবং খড়গপুর-২ সমষ্টি উন্নয়ন ব্লক এর অন্তর্গত। 

পিংলা বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত।  পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১৬

২০১১

১৯৭৭-২০০৬
২০০৬ সালের রাজ্য বিধানসভা নির্বাচনে, 
ডিএসপি (পিসি) এর রামপদ সামন্ত পিংলা কেন্দ্র থেকে জয়ী হন তৃণমূল কংগ্রেসের ঋষিকেশ দিন্দাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের  রামপদ সামন্ত ২০০১ সালে তৃণমূল কংগ্রেসের রাজ কুমার দাসকে পরাজিত করেন। রামপদ সামন্ত ভারতের সিপিআই (এম) প্রতীক নিয়ে প্রতিদ্বন্দ্বিতা করে ১৯৯৬ সালে কংগ্রেসের স্বপন ডোমকে পরাজিত করেন। ডিএসপি (পিসি) এর প্রতিনিধিত্বকারী হরিপদ জানা ১৯৯১ সালে কংগ্রেসের শক্তিপদ মহাপাত্রকে পরাজিত করেন, ১৯৮৭ এবং ১৯৮২ সালে নির্দলের হরিপদ জানা কংগ্রেসের সুকুমার দাসকে এবং জনতা পার্টির প্রতিনিধিত্ব ১৯৭৭ সালে কংগ্রেসের বিজয় দাসকে পরাজিত করেন।

১৯৬৭-১৯৭২
১৯৭২ এবং ১৯৭১ সালে কংগ্রেসের বিজয় দাস জয়ী হন। সিপিআই এর গৌরাঙ্গ সামন্ত ১৯৬৯ এবং ১৯৬৭ সালে জয়ী হন। ১৯৬২  এবং ১৯৫৭ সালে  এই কেন্দ্রে আসন ছিল না। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর পুলিন বিহারী মাইতি জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পশ্চিম মেদিনীপুর জেলার রাজনীতি
রাজস্থানের অর্থনীতি

রাজস্থান একটি খনিজ সমৃদ্ধ রাজ্য এবং এটি একটি বৈচিত্র্যপূর্ণ অর্থনীতি রয়েছে, যেখানে কৃষি-জমি, খনি এবং পর্যটনের বৃদ্ধি প্রধান শক্তি হিসাবে কাজ করে। রাজ্যটির খনিগুলি থেকে স্বর্ণ, রূপা, বেলেপাথর, চুনাপাথর, মার্বেল, ফসফেট পাথর, তামা এবং লিগনাইট কয়লা উত্তোলন করা  হয়। রাজস্থান দেশের মধ্যে সিমেন্টের দ্বিতীয় বৃহত্তম উৎপাদক এবং ভারতে উৎপাদিত মোট লবণের এক দশমাংশ রাজ্যটি থেকে উৎপাদিত হয়।

কৃষি 

প্রচুর পরিমাণে গম এবং বার্লি চাষ করা হয়, এছাড়াও ডাল, আখ এবং তৈলবীজ চাষ করা হয়।  তুলা ও তামাক নগদ ফসল। রাজস্থান ভারতের ভোজ্য তেলের বৃহত্তম উৎপাদক এবং তৈলবীজের দ্বিতীয় বৃহত্তম উৎপাদক। রাজস্থান ভারতের সবচেয়ে বড় উল উৎপাদনকারী রাজ্য। রাজ্যটিতে প্রধানত খরিফ ও রবি এই  দুটি ফসল ঋতু আছে। রাজস্থানে সেচের প্রধান উৎস কূপ এবং ট্যাংক। ইন্দিরা গান্ধী খাল উত্তর-পশ্চিম রাজস্থানে সেচের জলের যোগান দেয়।

রাজস্থান  ভারতে রাইসরিষা, বাজরা, সরিষা ও উল বৃহত্তম প্রযোজক এবং তৈলবীজ, মশলা ও দুধের দ্বিতীয় বৃহত্তম উৎপাদক। এছাড়া রাজ্যটি ভারতে তৃতীয় বৃহত্তম সোয়াবীন এবং মোটা শস্যের  উৎপাদক।

রাজস্থান উত্তর ভারতের অন্যতম  প্রধান দুধ উৎপাদনকারী রাজ্য। রাজস্থান দুধ উৎপাদক সমবায়  সরস ব্র্যান্ডের দুধ পণ্য  উৎপাদন করে এবং জয়পুর ও নতুন দিল্লিতে তাদের দোকান রয়েছে।

শিল্প

রাজস্থান তার পরিবেশ, আইন-শৃঙ্খলা পরিস্থিতি, অবকাঠামো, বিনিয়োগ উপযোগী জলবায়ু এবং অনুকূল জনসংখ্যা ঘনত্বের কারণে মহারাষ্ট্র ও গুজরাটের পর ভারতের একটি প্রধান বিনিয়োগ গন্তব্য।

খনিজ 
রাজস্থান পাথর উত্তোলন এবং খনিজ শিল্পে ভারতের মধ্যে অগ্রগণ্য একটি রাজ্য। রাজ্যের  উদয়পুর শহরে রয়েছে ভারতের একমাত্র এবং বিশ্বের নেতৃস্থানীয় দস্তা, লেড এবং রূপো উৎপাদক হিন্দুস্তান জিঙ্ক- এর সদর দপ্তর। রাজস্থানের ক্ষেত্রী তে তামার খনি আছে।

পর্যটন শিল্প 
রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে।

হস্তশিল্প
পর্যটন শিল্পের উন্নতির সঙ্গে হস্তশিল্প শিল্প বৃদ্ধি হয়েছে রাজ্যটিতে।

তথ্যসূত্র

বহিঃসংযোগ

রাজস্থানের অর্থনীতি
আসরারুল হক কাসেমি

মুহাম্মদ আসরারুল হক (১৫ ফেব্রুয়ারি ১৯৪২—৭ ডিসেম্বর ২০১৮) যিনি মাওলানা আসরারুল হক কাসেমি নামেও পরিচিত, ছিলেন একজন ভারতীয় দেওবন্দি ইসলামি পণ্ডিত, রাজনীতিবিদ, কলাম লেখক এবং কিশানগঞ্জ আসনে নির্বাচিত সংসদ সদস্য।  তিনি জমিয়ত উলামায়ে হিন্দের প্রাদেশিক সভাপতি, অল ইন্ডিয়া মিল্লি কাউন্সিলের সহ-সভাপতি, দারুল উলুম দেওবন্দের শুরা সদস্য এবং অল ইন্ডিয়া মুসলিম পার্সোনাল ল বোর্ডের সদস্য ছিলেন। সীমাঁচল এর অনগ্রসর অঞ্চলের উন্নয়ন ও কল্যাণের জন্য তিনি 'অল ইন্ডিয়া মিল্লি ও তালিমি ফাউন্ডেশন' প্রতিষ্ঠা করেন। সাথে সাথে কিশানগঞ্জের বিশাল জায়গাজুড়ে আলীগড় মুসলিম ইউনিভার্সিটির শাখাও প্রতিষ্ঠা করেন। তিনি বেশিরভাগ সময় ভারতের উর্দু পত্রিকাগুলোতে সাপ্তাহিক কলাম লেখতেন।

শিক্ষাজীবন 
মুহাম্মদ আসরারুল হক নিজ গ্রামেই প্রাথমিক শিক্ষা অর্জন করেন। এরপর ১৯৬৪ খ্রিস্টাব্দে দারুল উলুম দেওবন্দ থেকে দাওরায়ে হাদিসের (মাস্টার্স) সনদ লাভ করেন।

বৈবাহিক জীবন 
১৯৬৫ সালের ১৬ই মে আসরারুল হক বিয়ে করেন। তার ঔরসে দুই ছেলে ও তিন মেয়ের জন্ম হয়। ২০১২ সালের ৯ই জুলাই তার স্ত্রী মৃত্যুবরণ করেন।

রাজনৈতিক জীবন 
২০০৯ সালে তিনি ভারতীয় জাতীয় কংগ্রেসের মনোনয়ন নিয়ে কিশানগঞ্জ আসন থেকে সাধারণ নির্বাচনে অংশ নেন এবং বিজয়লাভ করেন।
২০১৪ সালের সাধারণ নির্বাচনে বিজেপির প্রার্থী দিলিপ জেসোয়ালের বিপক্ষে লড়ে এবারও নিজ আসন ধরে রাখেন এবং পুরো প্রদেশে সবচেয়ে বেশি ভোট লাভ করেন।

দায়িত্ব ও পদমর্যাদা 

আসরারুল হক অল ইন্ডিয়া মুসলিম পার্সোনাল ল বোর্ড এর সক্রিয় সদস্য ছিলেন। জমিয়ত উলামায়ে হিন্দ এর দীর্ঘদিনের কর্মী এবং সেক্রেটারিও ছিলেন। তিনি অল ইন্ডিয়া মিল্লি কাউন্সিলের সহ সভাপতি -ও ছিলেন। এছাড়া বিভিন্ন ধর্মীয় ও সামাজিক সংগঠনের প্রতিষ্ঠাতা, পৃষ্ঠপোষক এবং সক্রিয় সদস্য ছিলেন।

অবদান 
আসরারুল হক কাসেমির পৃষ্ঠপোষকতায় অনেক মাদরাসা, স্কুল ও প্রতিষ্ঠান নিজেদের কাজ পরিচালনা করত। তার সময়েই কিশানগঞ্জে ২২৪ একর (৯১ হেক্টর) জমিতে আলীগড় মুসলিম ইউনিভার্সিটি এর শাখা প্রতিষ্ঠিত হয়।
তিনি সীমাঁচলে আসা বন্যায় দুর্গতদের অনেক সেবা করেন এবং তাদেরকে সব ধরনের সহায়তা করেন। এছাড়াও সীমাঁচলে শিক্ষা ব্যবস্থার উন্নয়ন ঘটান এবং অনগ্রসর মানুষদেরকে বিভিন্নভাবে সাহায্য করেন।
অল ইন্ডিয়া তালিমি ও মিল্লি ফাউন্ডেশনের অধীনে 'মিল্লি গার্লস কলেজ' তারই প্রচেষ্টার ফসল। এই কলেজে বর্তমানে ৫০০ মেয়ে পড়াশোনা করছে।

লেখালেখি 
আসরারুল হক কাসেমি বিভিন্ন বিষয়ে কলম ধরেছেন এবং তার হক আদায় করেছেন। তার প্রবন্ধ-নিবন্ধ ভারতের বিভিন্ন পত্র-পত্রিকা, সাময়িকী ও পুস্তিকায় প্রকাশ পেত।

প্রকাশিত গ্রন্থ 
 ইনসানি আকদার (Human Values)
 ইসলাম আওর সোসাইটি
 সুলাগতে মাসায়েল
 ইসলাম আওর মুসলমানৌঁ কি জিম্মাদারিয়া
 মুআশারা আওর ইসলাম
 আওরত আওর মুসলিম মুআশারা
 খুতুবাতে লেইসেস্টার
 হকিকতে নামাজ
 দোয়া-ইবাদাত

বক্তব্য 
আসরারুল হক কাসেমি ভালো একজন বক্তাও ছিলেন। জনসাধারণের উদ্দেশ্যে ধর্মীয় সভা-সেমিনারে এবং সংসদ ও অন্যান্য রাজনৈতিক প্রোগ্রামেও বক্তব্য রাখতেন।

মৃত্যু 
২০১৮ সালের ৬ই ডিসেম্বর রাতে এক সীরাত মাহফিলে বক্তব্য রাখেন। কয়েক ঘণ্টা পর ভোর ৩টার দিকে মারাত্মক হৃদকম্প শুরু হয় এবং ৭ই ডিসেম্বর ২০১৮ ইংরেজি ৭৬ বছর বয়সে তার মৃত্যু হয়।

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

ভারতীয় জাতীয় কংগ্রেসের রাজনীতিবিদ
বিহারের লোকসভার সদস্য
পনেরতম লোকসভার সদস্য
ষোলতম লোকসভার সদস্য
কিশানগঞ্জ জেলার ব্যক্তি
দারুল উলুম দেওবন্দের প্রাক্তন শিক্ষার্থী
দেওবন্দি ব্যক্তি
জমিয়ত উলামায়ে হিন্দের সাধারণ সম্পাদক
১৯৪২-এ জন্ম
২০১৮-এ মৃত্যু
পঞ্চদশ লোকসভার সদস্য
বিহারের লোকসভা সদস্য
ষোড়শ লোকসভার সদস্য